open-index/open-wikipedia-markdown huggingface dataset:
ณัฎฐ์ฐชัย บุญประเสริฐ

**ณัฎฐ์ฐชัย บุญประเสริฐ**  (เกิด 1 ตุลาคม พ.ศ. 2543)  ชื่อเล่น **ดัง** เป็นนักแสดงชายชาวไทยในสังกัดจีเอ็มเอ็มทีวี เขาเป็นที่รู้จักจากบทนักแสดงนำในละครซีรีส์เรื่องแล้วแต่ดาว (2565) และวาระซ่อนเร้น (2566)

## ชีวิตวัยเด็กและการศึกษา
ณัฎฐ์ฐชัยเกิดเมื่อวันที่ 1 ตุลาคม พ.ศ. 2543 เขามีน้องสาวหนึ่งคน แม่ของเขาเป็นพนักงานต้อนรับบนเครื่องบิน ส่วนพ่อและปู่ของเขาเป็นนักบิน เมื่อเติบโตขึ้น ความฝันของเขาก็คือการเป็นนักบินด้วยเช่นกัน

เขาจบการศึกษาระดับประถมศึกษาและมัธยมศึกษาจาก โรงเรียนนานาชาติฮีทฟีลด์ ในปี พ.ศ. 2566 เขาสำเร็จการศึกษาระดับปริญญาตรีสาขาวิศวกรรมนวัตกรรมคอมพิวเตอร์จากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) โครงการนานาชาติ ณัฎฐ์ฐชัยเคยเป็นดรัมเมเยอร์ให้กับสถาบัน
## อาชีพ
ในปี พ.ศ. 2564 ณัฎฐ์ฐชัยได้เซ็นสัญญาเป็นศิลปินภายใต้สังกัดจีเอ็มเอ็มทีวีหลังจากที่แมวมองสังเกตเห็นเขาบนโซเชียลมีเดีย หลังจากนั้นในปีนั้น เขาได้แสดงละครโทรทัศน์เป็นครั้งแรกด้วยบทบาทเล็ก ๆ ในละครซีรีส์เรื่อง *[[แค่เพื่อนครับเพื่อน]]* โดยรับบทเป็นเพื่อนในโรงเรียนของตัวเอก 

ในปี พ.ศ. 2565 ณัฎฐ์ฐชัยได้รับบทนำครั้งแรกโดยรับบทเป็นดาวเหนือในละครซีรีส์เรื่องแล้วแต่ดาว แสดงนำร่วมกับอาเชน ไอย์ดึนละครซีรีส์เรื่องนี้ได้รับการตอบรับเป็นอย่างดี สามารถคว้ารางวัล Best Viu Awards 2022 ในประเภทซีรีส์สุดฟินแห่งปี และอยู่ในอันดับที่ 5 ใน Viu Top 10 Awards 2022: Thailand Series นอกจากนี้ยังมียอดชมบนยูทูบรวมมากกว่า 100 ล้านครั้งอีกด้วย เขายังได้กลับมารับบทดาวเหนืออีกครั้งในเรื่องขั้วฟ้าของผม และในละครซีรีส์เรื่องอยากเห็นท้องฟ้าเป็นอย่างวันนั้นในปี พ.ศ. 2566

ในปี พ.ศ. 2566 เขาก็ได้กลับมาแสดงร่วมกับอาเชน ไอย์ดึนอีกครั้งในละครซีรีส์เรื่อง *วาระซ่อนเร้น* เขายังได้เข้าร่วมและแสดงในงาน *Love Out Loud Fan Fest 2023: Lovolution* ของจีเอ็มเอ็มทีวีอีกด้วย

ในปี พ.ศ. 2567 ณัฎฐ์ฐชัยได้กลายเป็นหนึ่งในพิธีกรรายการวาไรตี้โชว์ที่ดำเนินมายาวนานอย่างรายการรถโรงเรียน

## ธุรกิจ
นอกจากจะมีผลงานในวงการบันเทิงแล้ว ณัฎฐ์ฐชัยยังเป็นผู้ก่อตั้งแบรนด์ธุรกิจขนมอบชื่อ *Navori* และแบรนด์เสื้อผ้าแนวสตรีทชื่อ Cloudis Club อีกด้วย

## ผลงาน

### ละครโทรทัศน์ / ซีรีส์

## อ้างอิง

## แหล่งข้อมูลอื่น

* 

หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงสังกัดจีเอ็มเอ็มทีวี
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
รักหมดใจ

**รักหมดใจ** เป็นละครโทรทัศน์ไทยปี 2562 ดัดแปลงจากละครไต้หวันเรื่อง "เพราะรักของฉันคือนิรันดร์กาล" ที่ออกอากาศในปี ค.ศ. 2010 นำแสดงโดยฐานัฐพ์ โล่ห์คุณสมบัติ และวิโอเลต วอเทียร์

กำกับโดยเอกสิทธิ์ ตระกูลเกษมสุข และผลิตโดย จีเอ็มเอ็มทีวี ร่วมกับ เก้ง กวาง แก๊ง ละครซีรีส์เรื่องนี้เป็น 1 ใน 13 ละครซีรีส์ประจำปี 2562 ที่เปิดตัวในงาน "Wonder Th13teen" เมื่อวันที่ 5 พฤศจิกายน พ.ศ. 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 11 สิงหาคม พ.ศ. 2562 โดยออกอากาศทุกวันอาทิตย์ เวลา 20:10 น. และ 22:00 น. (เวลามาตรฐานไทย) ตามลำดับ ละครซีรีส์เรื่องนี้จบลงในวันที่ 17 พฤศจิกายน พ.ศ. 2562

## นักแสดงและตัวละคร

ด้านล่างนี้คือรายชื่อนักแสดงในซีรีส์: 

### นักแสดงหลัก

* ฐานัฐพ์ โล่ห์คุณสมบัติ รับบทเป็น เดย์
* วิโอเลต วอเทียร์ รับบทเป็น มิน

### นักแสดงสมทบ

* สุทธิภา คงแนวดี
* สโรชา บุรินทร์ รับบทเป็น ณมล
* ศิวกร เลิศชูโชติ รับบทเป็น กองพล
* ณฉัตร จันทพันธ์ รับบทเป็น คิว
* สันติสุข พรหมศิริ รับบทเป็น ทีป
* ธีรพงศ์ เหลียวรักวงศ์ รับบทเป็น ไพโรจน์
* สุทธาทิพย์ วุฒิชัยประดิษฐ์
* กัลยา เลิศเกษมทรัพย์
* วีระยุทธ จันทร์สุข รับบท แทนไท
* ภูริกูลกฤษฎ์ ชูศักดิ์สกุลวิบูล รับบท อธิชาติ
* สุพร สังฆะภิบาล

### นักแสดงรับเชิญ

* ตระการ พันธุมเลิศรุจี
* ฐิติภูมิ เตชะอภัยคุณ

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย เอกสิทธิ์ ตระกูลเกษมสุข
หมวดหมู่:ละครโทรทัศน์โดยเก้ง กวาง แก๊ง
ตำบลพลับพลาไชย

**พลับพลาไชย** เป็นตำบลในอำเภออู่ทอง จังหวัดสุพรรณบุรี 

## ที่ตั้งและอาณาเขต
ตำบลพลับพลาไชย มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบ้านโข้ง
* **ทิศตะวันออก** ติดต่อกับตำบลสนามคลี และตำบลสระแก้ว (อำเภอเมืองสุพรรณบุรี)
* **ทิศใต้** ติดต่อกับตำบลดอนคา และตำบลศาลาขาว (อำเภอเมืองสุพรรณบุรี)
* **ทิศตะวันตก** ติดต่อกับตำบลเลาขวัญ (อำเภอเลาขวัญ จังหวัดกาญจนบุรี)

## ประวัติ
พลับพลาไชย เดิมเป็นพื้นที่หมู่ 12 ของตำบลบ้านโข้ง อำเภออู่ทอง ต่อมาปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ได้ประกาศแยกพื้นที่ 7 หมู่บ้าน คือ หมู่ 1 บ้านหนองตาลัย, หมู่ 2 บ้านขาม, หมู่ 3 บ้านโข้ง, หมู่ 4 บ้านหนองโคก, หมู่ 8 บ้านหนองกุฏิ, หมู่ 9 บ้านเขาทอก และหมู่ 12 บ้านพลับพลาไชย ของตำบลบ้านโข้ง ออกมาตั้งเป็นตำบลพลับพลาไชย โดยอนุมัติจากนายพ่วง สุวรรณรัฐ ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลพลับพลาไชยแบ่งพื้นที่การปกครองออกเป็น 14 หมู่บ้าน ได้แก่

* **หมู่ที่ 1** บ้านหนองตาลัย
* **หมู่ที่ 2** บ้านขาม
* **หมู่ที่ 3** บ้านโข้ง
* **หมู่ที่ 4** บ้านหนองโดก
* **หมู่ที่ 5** บ้านเขาทอก
* **หมู่ที่ 6** บ้านพลับพลาไชย
* **หมู่ที่ 7** บ้านหนองกุฏิ
* **หมู่ที่ 8** บ้านขามใต้
* **หมู่ที่ 9** บ้านหนองงูเหลือม
* **หมู่ที่ 10** บ้านลูกแก
* **หมู่ที่ 11** บ้านหนองการ้อง
* **หมู่ที่ 12** บ้านชายคลอง
* **หมู่ที่ 13** บ้านเขาวงศ์
* **หมู่ที่ 14** บ้านขุนบุญมา

### การปกครองส่วนท้องถิ่น
ตำบลพลับพลาไชยเดิมมีฐานะเป็นสภาตำบลพลับพลาไชย ในปี พ.ศ. 2517 ต่อมาปี พ.ศ. 2537 สภาตำบลพลับพลาไชยมี 14 หมู่บ้าน พื้นที่ 136.00 ตารางกิโลเมตร ประชากร 11,629 คน และ 2,362 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลพลับพลาไชยอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพลับพลาไชย

## อ้างอิง

พลับพลาไชย
พลับพลาไชย
ตำบลหนองโอ่ง

**หนองโอ่ง** เป็นตำบลในอำเภออู่ทอง จังหวัดสุพรรณบุรี 

## ที่ตั้งและอาณาเขต
ตำบลหนองโอ่ง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนคา
* **ทิศตะวันออก** ติดต่อกับตำบลศาลาขาว (อำเภอเมืองสุพรรณบุรี)
* **ทิศใต้** ติดต่อกับตำบลเจดีย์ ตำบลกระจัน ตำบลอู่ทอง และตำบลจรเข้สามพัน
* **ทิศตะวันตก** ติดต่อกับตำบลหนองประดู่ (อำเภอเลาขวัญ จังหวัดกาญจนบุรี)

## การปกครองส่วนภูมิภาค

### การปกครองส่วนภูมิภาค
ตำบลหนองโอ่งแบ่งพื้นที่การปกครองออกเป็น 14 หมู่บ้าน ได้แก่

* **หมู่ที่ 1** บ้านคณฑี
* **หมู่ที่ 2** บ้านหนองโอ่ง
* **หมู่ที่ 3** บ้านหนองกระทิง
* **หมู่ที่ 4** บ้านหนองหลุม
* **หมู่ที่ 5** บ้านห้วยหิน
* **หมู่ที่ 6** บ้านโคกสำโรง
* **หมู่ที่ 7** บ้านตลิ่งชัน
* **หมู่ที่ 8** บ้านเกษตรสุข
* **หมู่ที่ 9** บ้านหนองแหน
* **หมู่ที่ 10** บ้านสระ
* **หมู่ที่ 11** บ้านคอกวัวตะวันออก
* **หมู่ที่ 12** บ้านเขาตาก้าว
* **หมู่ที่ 13** บ้านพวน
* **หมู่ที่ 14** บ้านหนองโอ่งตะวันออก

### การปกครองส่วนท้องถิ่น
ตำบลหนองโอ่งเดิมมีฐานะเป็นสภาตำบลหนองโอ่ง ในปี พ.ศ. 2517 ต่อมาปี พ.ศ. 2537 สภาตำบลหนองโอ่งมี 14 หมู่บ้าน พื้นที่ 59.00 ตารางกิโลเมตร ประชากร 8,068 คน และ 1,531 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลหนองโอ่งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองโอ่ง

## อ้างอิง

หนองโอ่ง
หนองโอ่ง
ตำบลบ้านโข้ง

**บ้านโข้ง** เป็นตำบลในอำเภออู่ทอง จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลบ้านโข้ง

## ที่ตั้งและอาณาเขต
ตำบลบ้านโข้ง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสระกระโจม (อำเภอดอนเจดีย์)
* **ทิศตะวันออก** ติดต่อกับตำบลสนามคลี (อำเภอเมืองสุพรรณบุรี) 
* **ทิศใต้** ติดต่อกับตำบลพลับพลาไชย
* **ทิศตะวันตก** ติดต่อกับตำบลเลาขวัญ และตำบลหนองโสน (อำเภอเลาขวัญ จังหวัดกาญจนบุรี)

## ประวัติ
บ้านโข้ง เดิมเป็นตำบลขนาดใหญ่ในอำเภออู่ทอง มีพื้นที่มากถึง 232.1 ตารางกิโลเมตร ปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ประกาศแยกด้านทิศใต้ของตำบลบ้านโข้ง 7 หมู่บ้าน คือ หมู่ 1 บ้านหนองตาลัย, หมู่ 2 บ้านขาม, หมู่ 3 บ้านโข้ง, หมู่ 4 บ้านหนองโคก, หมู่ 8 บ้านหนองกุฏิ, หมู่ 9 บ้านเขาทอก และหมู่ 12 บ้านพลับพลาไชย ออกไปตั้งเป็นตำบลพลับพลาไชย อนุมัติจากนายพ่วง สุวรรณรัฐ ปลัดกระทรวงมหาดไทย

อนึ่ง "บ้านโข้ง" หมู่ที่ 3 ของตำบลบ้านโข้ง (เดิม) ซึ่งเป็นชื่อของตำบล ได้นำไปตั้งเป็นหมู่ที่ 3 (ใหม่) ของตำบลพลับพลาไชย ทำให้ในปัจจุบันตำบลบ้านโข้งไม่มีหมู่บ้านโข้งอยู่ในเขตตำบล

## การปกครองส่วนภูมิภาค

### การปกครองส่วนภูมิภาค
ตำบลบ้านโข้งแบ่งพื้นที่การปกครองออกเป็น 14 หมู่บ้าน ได้แก่
* **หมู่ที่ 1** บ้านจร้าเก่า
* **หมู่ที่ 2** บ้านจร้าใหม่
* **หมู่ที่ 3** บ้านหนองจอก
* **หมู่ที่ 4** บ้านทุ่งดินดำ
* **หมู่ที่ 5** บ้านเขากระจิว
* **หมู่ที่ 6** บ้านสระบัวทอง
* **หมู่ที่ 7** บ้านกกม่วง
* **หมู่ที่ 8** บ้านหนองจอกน้อย
* **หมู่ที่ 9** บ้านหนองสลัดได
* **หมู่ที่ 10** บ้านดอนยอ
* **หมู่ที่ 11** บ้านฟากห้วย
* **หมู่ที่ 12** บ้านดอนกลาง
* **หมู่ที่ 13** บ้านวังวัว
* **หมู่ที่ 14** บ้านหนองกระหนาก

### การปกครองส่วนท้องถิ่น
ตำบลบ้านโข้งเดิมมีฐานะเป็นสภาตำบลบ้านโข้ง ในปี พ.ศ. 2517 ต่อมาปี พ.ศ. 2538 สภาตำบลบ้านโข้งมี 14 หมู่บ้าน พื้นที่ 96.00 ตารางกิโลเมตร ประชากร 8,587 คน และ 1,774 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านโข้งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านโข้ง

ปี พ.ศ. 2550 เขตองค์การบริหารส่วนตำบลบ้านโข้งมี 14 หมู่บ้าน พื้นที่ 96.00 ตารางกิโลเมตร ประชากร 8,904 คน และ 2,333 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลบ้านโข้งอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลบ้านโข้ง

## อ้างอิง

บ้านโข้ง
บ้านโข้ง
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดสุพรรณบุรี]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสุพรรณบุรี, อำเภอบางปลาม้า, อำเภอสองพี่น้อง และอำเภออู่ทอง

### เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอดอนเจดีย์, อำเภอศรีประจันต์, อำเภอสามชุก, อำเภอเดิมบางนางบวช และกิ่งอำเภอด่านช้าง

## ดูเพิ่ม
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

สุพรรณบุรี
หมวดหมู่:การเลือกตั้งในจังหวัดสุพรรณบุรี
เกมมนุษย์หมาป่า

**เกมมนุษย์หมาป่า** () เป็นภาพยนตร์แนวผจญภัย แฟนตาซี คอมเมดี้ของฝรั่งเศสในปี 2024 กำกับโดย ฟรองซัวส์ อูซ็อง และเขียนบทโดย เอร์เว่ มาร์ลี และ ฟิลิปป์ เดส์ ปาลแยร์ ภาพยนตร์เรื่องนี้ดัดแปลงมาจากเกมการ์ดของฝรั่งเศส *[[The Werewolves of Millers Hollow]]* ที่เผยแพร่โดย Asmodee

*เกมมนุษย์หมาป่า* ออกฉายบน เน็ตฟลิกซ์ ครั้งแรกเมื่อวันที่ 23 ตุลาคม 2024

## เรื่องย่อ
บอร์ดเกมเก่ามีชีวิตขึ้นมาและนำพาทั้งครอบครัวย้อนเวลากลับไปในหมู่บ้านยุคกลาง ที่ทุกคนจะต้องฉีกหน้ากากมนุษย์หมาป่าเพื่อให้ได้กลับบ้านอย่างปลอดภัย

## นักแสดง
* ฟร็องก์ ดูโบสก์ รับบทเป็น เฌโรม วาสซิเอร์
:
* ฌอง เรโน รับบทเป็น กิลแบร์ วาสซิเอร์
:
* ซูแซนน์ คลีเมนต์ รับบทเป็น มารี วาสซิเอร์
:
* เกรกอรี ฟิตูสซี รับบทเป็น กัปตัน
:
* บรูโน กูเอรี รับบทเป็น ปิเอโร
:
* โจนาธาน แลมเบิร์ต รับบทเป็น ชิลเดริก
:
* ลิซ่า โด คูโต รับบทเป็น คลารา
:
* ราฟาเอล โรมานด์ รับบทเป็น ธีโอ
:
* อาลิเซ่ คอกนี่ส์ รับบทเป็น หลุยส์
:
* ดาวิด ซาลเลส รับบทเป็น เพชฌฆาต
:
* ยาโรสลาฟ วุนเดรล รับบทเป็น ช่างตีเหล็ก
:

## การผลิต

ภาพยนตร์เรื่องนี้สร้างขึ้นจากเกม *Werewolves of Millers Hollow* ที่สร้างโดย ฟิลิปป์ เดส์ ปาลลิแยร์ และ เอร์เว่ มาร์ลี ซึ่งจัดจำหน่ายโดย Asmodee Group ภาพยนตร์กำกับโดย ฟร็องซัว อูซ็อง โดยบทภาพยนตร์เขียนโดย เอร์เว่ มาร์ลี และ ฟิลิปป์ เดส์ ปาลลิแยร์ นักแสดงนำได้แก่ ฌอง เรโน ร่วมด้วย ฟรองค์ ดูโบสค์, ซูซาน คลีเมนต์, เกรกอรี ฟิตูสซี และ บรูโน กูเอรี

การถ่ายทำหลักเกิดขึ้นที่ ปราก ในช่วงฤดูร้อนปี 2023 โดยใช้ฉากยุคกลางที่สร้างขึ้นสำหรับซีรีส์โทรทัศน์เรื่อง *[[Knightfall (TV series)|Knightfall]]* นอกจากนี้ยังมีการถ่ายทำในสถานที่ต่าง ๆ ในสาธารณรัฐเช็ก ได้แก่ เดรฟนิกี, ซดูโชวิซ, และ วิสลูนี อู โชมูโตวา ภายใต้ชื่อภาษาฝรั่งเศสว่า *Les Loups Garous de Thiercelieux*

## การเผยแผร่
ออกฉายทั่วโลกทาง เน็ตฟลิกซ์ ในวันที่ 23 ตุลาคม 2024

## อ้างอิง

## แหล่งข้อมูลอื่น
* 
หมวดหมู่:ภาพยนตร์ปี 2024 หมวดหมู่:ภาพยนตร์ตลกปี 2024
หมวดหมู่:ภาพยนตร์ฝรั่งเศสปี 2020
หมวดหมู่:ภาพยนตร์ที่ใช้ภาษาเฟรนช์ในปี 2020 หมวดหมู่:ภาพยนตร์ตลกผจญภัยฝรั่งเศส
หมวดหมู่:ภาพยนตร์ที่ถ่ายทำในปราก
หมวดหมู่:ภาพยนตร์ต้นฉบับของเน็ตฟลิกซ์
หมวดหมู่:ภาพยนตร์มหากาพย์ฝรั่งเศส
หมวดหมู่:ภาพยนตร์เกี่ยวกับมนุษย์หมาป่า
หมวดหมู่:ภาพยนตร์เกี่ยวกับเกมการ์ด
หมวดหมู่:ภาพยนตร์ที่สร้างจากเกม
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดสุพรรณบุรี]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

## ภาพรวม

## ผลการเลือกตั้ง

## ดูเพิ่ม
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

สุพรรณบุรี
หมวดหมู่:การเลือกตั้งในจังหวัดสุพรรณบุรี
การแปลด้วยเครื่องประสาท

**การแปลด้วยเครื่องประสาท** (neural machine translation, NMT) เป็นวิธีหนึ่งในการแปลด้วยเครื่อง ซึ่งทำโดยใช้โครงข่ายประสาทเทียม เพื่อทำการทำนายภาวะน่าจะเป็นของการเรียงคำ โดยทั่วไปแล้วจะใช้แบบจำลองขนาดใหญ่เพียงแบบจำลองเดียวในการแปลทั้งหมด

## ลักษณะ
เมื่อเทียบกับวิธีการแปลด้วยเครื่องเชิงสถิติแบบดั้งเดิมแล้ว การแปลด้วยเครื่องโดยใช้โครงข่ายประสาทเทียมนั้นกินหน่วยความจำน้อยมากในการสร้างแบบจำลอง นอกจากนี้แล้ว ทุกส่วนของแบบจำลองการแปลจะได้รับการฝึกร่วมกันเพื่อเพิ่มประสิทธิภาพการแปลให้สูงสุด

## ประวัติศาสตร์
โปรแกรมประยุกต์การเรียนรู้เชิงลึกได้ปรากฏตัวครั้งแรกในช่วงยุคปี 1990 โดยเป็นโปรแกรมสำหรับการรู้จำคำพูด เอกสารทางวิทยาศาสตร์ฉบับแรกเกี่ยวกับการใช้โครงข่ายประสาทเทียมเพื่อทำการแปลด้วยเครื่องปรากฏในปี 2014 และในปีต่อ ๆ มาก็มีความก้าวหน้ามากมายเกิดขึ้น ในปี 2015 ระบบการแปลด้วยเครื่องโดยใช้โครงข่ายประสาทเทียมจึงปรากฏตัวครั้งแรกในงานแข่งขันการแปลด้วยเครื่อง OpenMT '15 ระบบ NMT จากนั้นในปีถัดมาระบบที่เข้าแข่ง 90% ก็ล้วนใช้วิธีนี้

## อ้างอิง

หมวดหมู่:โปรแกรมประยุกต์ปัญญาประดิษฐ์
หมวดหมู่:ภาษาศาสตร์คอมพิวเตอร์
หมวดหมู่:การแปลด้วยเครื่อง
คัง อาเบะ

**คัง อาเบะ** (; 29 เมษายน ค.ศ. 1894 &ndash; 30 มกราคม ค.ศ. 1946) เป็นนักการเมืองชาวญี่ปุ่นที่ดำรงตำแหน่งสมาชิกสภาผู้แทนราษฎรใน ค.ศ. 1937 ถึง 1946 เขาเป็นสมาชิกตระกูลซาโต–คิชิ–อาเบะ โดยเป็นบิดาของชินตาโร อาเบะ อดีตรัฐมนตรีว่าการกระทรวงต่างประเทศ และปู่ของชินโซ อาเบะ อดีตนายกรัฐมนตรี

## ชีวิต
อาเบะเกิดในวันที่ 29 เมษายน ค.ศ. 1894 ที่เฮกิ (ปัจจุบันคือนางาโตะ) จังหวัดยามางูจิ โดยเป็นบุตรคนโตของอาเบะ เฮียวซูเกะกับทาเมะ ภรรยา ครอบครัวอาเบะเป็นครอบครัวเจ้าของที่ดินที่มีชื่อเสียงและผู้ผลิตสาเกและซีอิ๊วในเฮกิ ซึ่งเคยดำรงตำแหน่ง*[[นานูชิ]]* (หัวหน้าหมู่บ้าน) ในยุคเอโดะ บิดาของเขามาจากตระกูลมูกูโนกิ ตระกูลที่มีชื่อเสียงในโอตสึ โดยเมื่อแต่งงานแล้วก็ได้รับเลี้ยงเป็นบุตรบุญธรรมของภรรยา บิดามารดาเสียชีวิตตอนเขาอายุ 4 ขวบ หลังจากนั้นโยชิ ป้าของเขา เลี้ยงดูเขาต่อ อาเบะจบการศึกษาจากมหาวิทยาลัยจักรวรรดิโตเกียว มหาวิทยาลัยที่ดำรงอยู่ก่อนมหาวิทยาลัยโตเกียว

อาเบะเป็นผู้สมัครจากพรรคเซยูไกในการเลือกตั้งทั่วไปกุมภาพันธ์ ค.ศ. 1928 แต่แพ้ เขาได้รับการแต่งตั้งเป็นนายกเทศมนตรีหมู่บ้านเฮกิใน ค.ศ. 1933 และภายหลังดำรงตำแหน่งในสภานิติบัญญัติจังหวัดยามางูจิ เขาได้รับเลือกเป็นผู้สมัครอิสระในสภาผู้แทนราษฎรในการเลือกตั้งทั่วไปกุมภาพันธ์ ค.ศ. 1937 เขาได้รับชื่อเล่น "โชอิงใหม่" หรือ "โชวะโชอิง" เพื่ออุทิศแด่โยชิดะ โชอิง หัวหน้าจากยามางูจิคนก่อนหน้า

ในการเลือกตั้งทั่วไป ค.ศ. 1942 เขาลงสมัครโดยมีจุดยืนต่อต้านรัฐบาลทหารของฮิเดกิ โทโจ ซึ่งในเวลานั้นได้นำอำนาจส่วนใหญ่ไปจากสภานิติบัญญัติแห่งชาติ คณะรัฐมนตรีโทโจพยายามขัดขวางไม่ให้ผู้สมัครที่ต่อต้านสงครามลงสมัครในระบบการลงทะเบียน ถึงกระนั้น อาเบะชนะที่นั่งในสภานิติบัญญัติ โดยเขาพยายามใช้ระบบดังกล่าวในการขับไล่โทโจออกไปและหยุดสงครามโลกครั้งที่สอง อาเบะได้รับความช่วยเหลือจากทาเกโอะ มิกิ ผู้กลายเป็นนายกรัฐมนตรีหลังสงคราม

อาเบะเสียชีวิตจากหัวใจวายขณะเตรียมการหาเสียงในการเลือกตั้งทั่วไปหลังสงครามครั้งแรกในเดือนมกราคม ค.ศ. 1946 

## อ้างอิง

หมวดหมู่:ตระกูลซาโต–คิชิ–อาเบะ
หมวดหมู่:ชินโซ อาเบะ
หมวดหมู่:สมาชิกสภาผู้แทนราษฎร (จักรวรรดิญี่ปุ่น)
หมวดหมู่:นักการเมืองจากจังหวัดยามางูจิ
หมวดหมู่:ศิษย์เก่าจากมหาวิทยาลัยโตเกียว
ระบบการแปลด้วยเครื่องประสาทของกูเกิล

**ระบบการแปลด้วยเครื่องประสาทของกูเกิล** (Google Neural Machine Translation, GNMT) เป็นระบบการแปลด้วยเครื่องประสาท (NMT) ที่พัฒนาโดยกูเกิล และเปิดตัวในเดือนพฤศจิกายน 2016 โดยใช้โครงข่ายประสาทเทียมเพื่อปรับปรุงความคล่องและความแม่นยำของกูเกิลแปลภาษา ระบบการแปลด้วยเครื่องประสาทของกูเกิลปรับปรุงคุณภาพการแปลโดยใช้วิธี การแปลด้วยเครื่องฐานตัวอย่าง (example-based machine translation, EBMT) ซึ่งระบบจะเรียนรู้จากตัวอย่างนับล้านตัวอย่าง ระบบการแปลนี้ได้รับการทดสอบครั้งแรกด้วยภาษามากกว่าหนึ่งร้อยภาษาที่กูเกิลแปลภาษารองรับ ระบบจะเรียนรู้เมื่อเวลาผ่านไปเพื่อทำการแปลที่ดีขึ้นและเป็นธรรมชาติมากขึ้นเรื่อย ๆ GNMT สามารถแปลประโยคทั้งหมดพร้อมกันแทนที่จะแปลคำต่อคำ

## ประวัติศาสตร์
โครงการกูเกิลเบรนก่อตั้งขึ้นในปี 2011 ในห้องปฏิบัติการลับของกูเกิลเอ็กซ์ โดยเจฟฟรีย์ ดีน และ เกรก คอร์ราโด นักวิจัยของกูเกิล และ แอนดรูว์ อึ่ง ศาสตราจารย์ด้านวิทยาการคอมพิวเตอร์จากมหาวิทยาลัยสแตนฟอร์ด งานของอึ่งได้นำความก้าวหน้ามาสู่กูเกิลและมหาวิทยาลัยสแตนฟอร์ด

ในเดือนกันยายน 2016 ทีมวิจัยของกูเกิลได้ประกาศการพัฒนาระบบการแปลด้วยเครื่องประสาทของกูเกิล ในเดือนพฤศจิกายนของปีเดียวกันกูเกิลแปลภาษาได้หยุดใช้เทคโนโลยีการแปลด้วยเครื่องเชิงสถิติ (SMT) ที่เป็นวิธีการซึ่งใช้มามานานตั้งแต่เดือนตุลาคม 2007 และเริ่มหันมาใช้การแปลด้วยเครื่องประสาท (NMT) แทน

## อ้างอิง

หมวดหมู่:การแปลด้วยเครื่อง
หมวดหมู่:ภาษาศาสตร์คอมพิวเตอร์
หมวดหมู่:โปรแกรมประยุกต์ปัญญาประดิษฐ์
เสสาน

**เสสาน** () เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 3 หมู่บ้านและมีประชากร 921 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา ณ เดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับปานกลางในเสสาน

## อ้างอิง
เวินไซ (ฆุม)

**เวินไซ** (, เวินไส) เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา โดยแบ่งออกเป็น 6 หมู่บ้านและมีประชากร 2,443 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 4 ที่ตกเป็นของสมาชิกพรรคประชาชนกัมพูชา ส่วนอีกที่เดียวเป็นของสมาชิกพรรคฟุนซินเปก การถ่ายโอนที่ดินเป็นปัญหาที่มีความรุนแรงระดับปานกลางในเวินไซ

## หมู่บ้าน

## อ้างอิง
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดสุพรรณบุรี]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500  แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

สุพรรณบุรี
หมวดหมู่:การเลือกตั้งในจังหวัดสุพรรณบุรี
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดสุพรรณบุรี]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

สุพรรณบุรี
หมวดหมู่:การเลือกตั้งในจังหวัดสุพรรณบุรี
บุหงาหมื่นภมร

***บุหงาหมื่นภมร*** () เป็นละครโทรทัศน์ไทยแนวระทึกขวัญเหนือธรรมชาติ นำแสดงโดยเมธวิน โอภาสเอี่ยมขจรและจรินทร์พร จุนเกียรติ ร่วมด้วย ทิพนารี วีรวัฒโนดม, ปริยพิชญ์ ยู, ธิฌาน์ ธุระชน, และนิติ ชัยชิตาทร โดยเป็นภาคต่อของคน มนตร์ เวท ละครซีรีส์เรื่องนี้ยังคงกำกับโดยปัฏฐา ทองปาน ผลิตโดยจีเอ็มเอ็มทีวีและภาพดีทวีสุข

## เนื้อเรื่องย่อ

เมื่อละครเวทีเรื่อง “บุหงาหมื่นภมร” ได้รับการสร้างใหม่ จำเป็นต้องมีการคัดเลือกนักแสดงอย่างจริงจังสำหรับบทนักแสดงนำหญิง ตอนนี้ใคร ๆ ในวงการต่างก็ดิ้นรนเพื่อสิ่งนี้ และดูเหมือนว่าพวกเขาจะทำทุกวิถีทางเท่าที่จะทำได้ ด้วยเหตุนี้ สายตาที่เฝ้าระวังของคนกลุ่มหนึ่งจึงจ้องมองการออดิชั่นครั้งนี้ สิ่งที่ไม่มีใครรู้ก็คือมีสิ่งลึกลับอันตรายแอบซ่อนอยู่หลังม่าน

## นักแสดงและตัวละคร
### นักแสดงหลัก
* เมธวิน โอภาสเอี่ยมขจร รับบท อาจิน นาคฤทธา
* จรินทร์พร จุนเกียรติ รับบทเป็น เพลงพิณ เพียงอมร / ปิ่น
* ทิพนารี วีรวัฒโนดม รับบทเป็น อันยา ทิวาอาสัญ 
* จิงจิง ยู รับบทเป็น จินต์จรรยา เจียรมณี (จิว)
* ธิฌาน์ ธุระชน รับบทเป็น ไหมหมาย เลิศลัขนา (มายเดย์)
* นิติ ชัยชิตาทร รับบท หม่อมหลวงดั่งเรไร ปรมันต์ทิวา (หม่อมเรย์)

## งานสร้าง
ภาคต่อของคน มนตร์ เวท ได้รับการประกาศที่งาน *GMMTV 2024 UP & ABOVE PART 1* เมื่อวันที่ 18 ตุลาคม พ.ศ. 2566 ที่ ยูเนี่ยนฮอลล์ งานสร้างละครซีรีส์นี้จะเริ่มในปี พ.ศ. 2567 เมื่อวันที่ 4 กันยายน พ.ศ. 2567 นักแสดงและทีมงานมารวมตัวกันเพื่ออ่านบทครั้งแรก มีการจัดเวิร์คช็อปในวันที่ 26 กันยายน เพื่อพัฒนาตัวละคร โดยดำเนินไปเป็นเวลาประมาณหนึ่งเดือน ก่อนจะถึงวันเริ่มถ่ายทำ การถ่ายทำอย่างเป็นทางการเริ่มต้นในวันที่ 28 ตุลาคม พ.ศ. 2567 ถ่ายทำทั้งหมด 21 วัน กินเวลา 2 เดือนและปิดกล้องในวันที่ 22 ธันวาคม พ.ศ. 2567 มีกำหนดออกอากาศในปี พ.ศ. 2568

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์โดยภาพดีทวีสุข
หมวดหมู่:ละครโทรทัศน์ไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
บึ้งน้ำเงิน

**บึ้งน้ำเงิน** (อังกฤษ: cobalt blue tarantula; ชื่อวิทยาศาสตร์: *Cyriopagopus lividus)* เป็นสปีชีส์หนึ่งของแมงมุมทารันทูล่า ในวงศ์ Theraphosidae ซึ่งมีถิ่นกำเนิดในประเทศพม่า และประเทศไทย เดิมถูกอธิบายภายใต้ชื่อทวินามว่า ***Haplopelma lividum***

## คำอธิบาย
บึ้งน้ำเงินเป็นแมงมุมทารันทูล่าขนาดกลางที่มีช่วงขายาวประมาณ 13 เซนติเมตร (5.1 นิ้ว) มีลักษณะเด่นคือขามีสีเหลือบฟ้าและมีช่วงลำตัวส่วนหน้าและลำตัวส่วนหลังที่มีสีเทาอ่อน มาอาจมีแถบตัววีสีเทาเข้มกว่า บึ้งน้ำเงินเพศผู้และเพศเมียจะมีลักษณะที่คล้ายกันจนกระทั่งถึงช่วงลอกคราบครั้งสุดท้ายของเพศผู้ เมื่อถึงจุดนี้ เพศผู้จะแสดงความแตกต่างระหว่างเพศ เช่น มีสีน้ำตาลอ่อนหรือสีเหลืองส้มอมแดง และมีขาที่เรียวยาว นอกจากนี้ เพศผู้จะมีอวัยวะเพศ บนก้านขากรรไกรและขาปล้องที่สี่แอโพไฟซิส (tibial apophyses) และในท้ายที่สุดบึ้งน้ำเงินเพศเมียจะมีขนาดใหญ่กว่าเพศผู้และมีอายุขัยที่ยาวกว่า บึ้งน้ำเงินเป็นสัตว์ที่มีพฤติกรรมดำรงชีวิตอยู่ใต้ดิน และจะใช้เวลาส่วนใหญ่อยู่ในโพรงลึก พิษของแมงมุมทารันทูล่าไม่เพียงพอที่จะฆ่ามนุษย์ได้ แต่สามารถกัดมนุษย์ได้อย่างแรงและเจ็บปวดอย่างมาก ในพิษจะมีกรดกลูตามิกที่ร้อยละ 0.97 และตรวจพบฮีสตามีนและอะดีโนซีนที่ร้อยละ 0.14 และ 0.10 ตามลำดับ โดยตรวจพบสารโพลีเอมีนสเปอร์มีนในปริมาณเล็กน้อยที่ร้อยละ 0.002 (Moore et al., 2009)
ไฟล์:Haplopelma_lividum_-_captive_breeding.jpg|alt=A female (left) and male (right) in courtship in captivity| บึ้งน้ำเงินเพสเมีย (ด้านซ้าย) และเพศผู้ (ด้านขวา) กำลังเกี้ยวกันในกรงเลี้ยง
ไฟล์:2iH_lividum.JPG|alt=A second-instar spiderling cobalt blue tarantula near burrow| ลูกของบึ้งน้ำเงิน


## ที่อยู่อาศัย
บึ้งน้ำเงินอาศัยอยู่ในป่าฝนเขตร้อนของเอเชียตะวันออกเฉียงใต้ ซึ่งบึ้งน้ำเงินสร้างโพรงลึกอาศัย และโดยทั่วไปบึ้งน้ำเงินจะออกจากโพรงเพื่อหาอาหารเท่านั้น

## การนำมาเลี้ยง
บึ้งน้ำเงินเป็นสัตว์ในอุตสาหกรรมการสัตว์เลี้ยง แม้ว่ามันจะเป็นแมงมุมทารันทูล่าที่รวดเร็วและป้องกันตัวได้ดีและมีพิษก็ตาม การถูกกัดจากบึ้งสีน้ำเงินสามารถทำให้เกิดตะคริวและการอักเสบของกล้ามเนื้อได้

## เชิงอรรถและรายการอ้างอิง

Moore, S., Smyth, W. F., Gault, V., O’Kane, E., & McClean, S. (2009c). *Mass spectrometric characterisation and quantitation of selected low molecular mass compounds from the venom of Haplopelma lividum (Theraphosidae)*. Rapid Communications in Mass Spectrometry, 23(12), 1747–1755. https://doi.org/10.1002/rcm.4063
หมวดหมู่:แมงมุม
หมวดหมู่:แมงมุมในทวีปเอเชีย
หมวดหมู่:อาร์โธพอดที่เป็นสัตว์เลี้ยง
เกอช่างจู่กั๋ว

**เกอช่างจู่กั๋ว** (; "บทกวีสรรเสริญมาตุภูมิ") เป็นเพลงรักชาติของสาธารณรัฐประชาชนจีน ประพันธ์เนื้อร้องและทำนองโดยหวัง เชิน (; 26 ตุลาคม ค.ศ. 1918 – 15 ตุลาคม ค.ศ. 2007) ในช่วงหลังการก่อตั้งสาธารณรัฐประชาชนจีน (ค.ศ. 1949–51) บางครั้งเพลงนี้ได้รับเกียรติให้เป็น "เพลงชาติที่สอง" ของจีน เพลงนี้ได้รับการแสดงในพิธีเปิดการแข่งขันกีฬาระดับนานาชาติครั้งสำคัญเมื่อประเทศจีนเข้าร่วมในขบวนพาเหรดของชาติต่าง ๆ เช่น โอลิมปิกฤดูร้อน 2008 กีฬาทหารโลก 2019 กีฬามหาวิทยาลัยโลกฤดูร้อน 2021 ตลอดจนโอลิมปิกฤดูหนาว 2022 และเอเชียนเกมส์ 2022

ในช่วงการปฏิวัติทางวัฒนธรรม เพลงนี้มีชื่อว่า "**เกอช่างเช่อฮุ่ยจู่อี้จู่กั๋ว**" (; "บทกวีสรรเสริญมาตุภูมิสังคมนิยม") โดยเนื้อเพลงมีการกล่าวถึงลัทธิคอมมิวนิสต์และยกย่องสรรเสริญประธานเหมา เจ๋อตงอย่างมาก

เพลงนี้ถูกใช้เป็นเพลงเปิดรายการวิทยุ "สรุปข่าวและหนังสือพิมพ์" (新闻和报纸摘要) และ "เครือข่ายข่าวแห่งชาติ" (全国新闻联播) ทางสถานีวิทยุกระจายเสียงแห่งประเทศจีน ทั้งยังถูกใช้เป็นเป็นเพลงปิดรายการวิทยุบางช่องของสถานีฯ อีกด้วย&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (August 2024)">ต้องการอ้างอิง</span>]]]*

## ต้นกำเนิด
หวัง เชิน นักดนตรีจากเมืองเทียนจินซึ่งอยู่ใกล้เคียง เริ่มต้นประพันธ์เพลงนี้ในปลายเดือนกันยายน ค.ศ. 1950 ไม่นานหลังจากที่เขาได้เห็นธงชาติจีนจำนวนมากโบกสะบัดอยู่ที่จัตุรัสเทียนอันเหมินในช่วงเตรียมการสำหรับวันชาติครั้งแรกของสาธารณรัฐประชาชนจีน ซึ่งมีกำหนดจัดขึ้นในวันที่ 1 ตุลาคมของปีนั้น เพลงนี้เริ่มได้รับความนิยมอย่างแพร่หลายในเมืองเทียนจินก่อน จากนั้นจึงแพร่กระจายไปยังกรุงปักกิ่ง ทั้งเนื้อร้องและทำนองของเพลงนี้ได้รับการตีพิมพ์เผยแพร่อย่างเป็นทางการในหนังสือพิมพ์*[[เหรินหมินรื่อเป้า]]* (*人民日报*) เมื่อวันที่ 15 กันยายน ค.ศ. 1951 และได้รับการส่งเสริมอย่างกว้างขวางจากกระทรวงวัฒนธรรมของจีนก่อนถึงงานวันชาติ

## ดูเพิ่ม

## อ้างอิง
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดสระบุรี]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองสระบุรี, อำเภอพระพุทธบาท, อำเภอหนองโดน, อำเภอบ้านหมอ, อำเภอเสาไห้ และอำเภอดอนพุด

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองแซง, อำเภอหนองแค, อำเภอวิหารแดง, อำเภอแก่งคอย, อำเภอมวกเหล็ก และอำเภอวังม่วง

## ดูเพิ่ม
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

สระบุรี
หมวดหมู่:การเลือกตั้งในจังหวัดสระบุรี
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดสระบุรี]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองสระบุรี, อำเภอพระพุทธบาท, อำเภอหนองโดน, อำเภอบ้านหมอ, อำเภอเสาไห้ และอำเภอดอนพุด

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองแซง, อำเภอหนองแค, อำเภอวิหารแดง, อำเภอแก่งคอย, อำเภอมวกเหล็ก และกิ่งอำเภอวังม่วง

## ดูเพิ่ม
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

สระบุรี
หมวดหมู่:การเลือกตั้งในจังหวัดสระบุรี
ชิตโพสติง

ในวัฒนธรรมอินเทอร์เน็ต **ชิตโพสติง** () หรือ **แทรชโพสติง** () เป็นวิธีการใช้ฟอรัมออนไลน์หรือเพจสื่อสังคมเพื่อโพสต์เนื้อหาที่มี "คุณภาพต่ำอย่างอุกอาจ ประชดประชัน และน่าขบขัน" ชิตโพสต์โดยทั่วไปมักออกแบบมาเพื่อเบี่ยงเบนประเด็นการสนทนา หรือทำให้เกิดปฏิกิริยาตอบสนองมากที่สุดโดยใช้ความพยายามน้อยที่สุด สิ่งนี้บางครั้งอาจถึงขั้นมีส่วนให้เป็นสงครามทางอารมณ์ (flame war) แบบประสานงาน เพื่อทำให้ผู้เยี่ยมชมประจำไม่สามารถใช้งานเว็บไซต์ได้

## คำนิยามและการใช้งาน
ชิตโพสติงเป็นการยั่วยุทางออนไลน์รูปแบบใหม่ คำศัพท์นี้ปรากฏขึ้นประมาณกลางคริสต์ทศวรรษ 2000 บนอิมเมจบอร์ดอย่างโฟร์แชน Sam Greszes ผู้เขียนให้กับ *[[Polygon (website)|โพลีกอน]]* เปรียบเทียบชิตโพสติงกับ "ส่วนที่สับสนและไม่มีบริบท" ของดาดา " *เป็นการเฉพาะ* เพราะมันไม่สมเหตุสมผลมาก จึงถูกมองว่าเป็นผลงานปฏิวัติทั้งทางศิลปะและการเมือง" Greszes เขียนไว้ว่าเป้าหมายของชิตโพสติงคือ "ทำให้ผู้ชม *สับสน* จากความไร้บริบทจนทำให้พวกเขาหัวเราะหรือยิ้ม"

ศาสตราจารย์เกร็ก บาร์ตัน ผู้เชี่ยวชาญด้านการก่อการร้ายที่มหาวิทยาลัยดีกิน กล่าวว่า ชิตโสติงที่เหยียดเชื้อชาติเป็นเรื่องปกติในอินเทอร์เน็ตและเป็นช่องทางให้ผู้คนเชื่อมต่อและดึงดูดความสนใจ เขากล่าวว่า "สิ่งสำคัญเกี่ยวกับสื่อสังคมคือวงสังคม คุณต้องการคำติชม ต้องการให้ผู้คนชอบในสิ่งที่คุณทำ ไม่ว่าจะเป็นอินสตาแกรมหรือเฟสบุ๊ก ชิตโพสติงเป็นเรื่องเกี่ยวกับการสร้างโปรไฟล์ของคุณ การได้รับการตอบกลับ และยิ่งคุณสามารถประชดประชันและตลกได้มากเท่าไหร่ คุณก็ยิ่งได้รับมากขึ้นเท่านั้น"

## ในการเมืองสมัยใหม่

## ดูเพิ่ม

* อินเทอร์เน็ตมีม
* อินเทอร์เน็ตฟอรัม
* อิมเมจบอร์ด
* วัฒนธรรมรีมิกซ์
* ยูทูบพูป

## อ้างอิง

## แหล่งข้อมูลอื่น
* 
* 


หมวดหมู่:การต่อต้านพุทธิปัญญานิยม
หมวดหมู่:การเกรียนอินเทอร์เน็ต
หมวดหมู่:วัฒนธรรมอินเทอร์เน็ต
หมวดหมู่:มุขตลกอินเทอร์เน็ต
หมวดหมู่:คำหยาบคายภาษาอังกฤษ
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดสระบุรี]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด

## ดูเพิ่ม
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

สระบุรี
หมวดหมู่:การเลือกตั้งในจังหวัดสระบุรี
ลี ดิกซัน

**ลี ไมเคิล ดิกซั่น** (เกิด 17 มีนาคม 1964) เป็นอดีตนักฟุตบอลอาชีพชาวอังกฤษและนักวิจารณ์ซึ่งเล่นในตำแหน่งแบ็กขวา นอกจากนี้ ดิกซั่นยังติดทีมชาติอังกฤษไป 22 นัด

รอยพ่อของเขาเป็นผู้รักษาประตูของแมนเชสเตอร์ซิตี และดิกซั่นใช้เวลาช่วงวัยรุ่นส่วนใหญ่อยู่บนอัฒจันทร์ของสนามเมนโรด แต่เขาก็ร่วมทีมเบิร์นลีย์ตอนเป็นดาวรุ่งและได้ลงเล่นให้กับทีมชุดใหญ่เพียงไม่กี่นัดก่อนที่จอห์น บอนด์จะปล่อยเขาไปเชสเตอร์ซิตี หลังจากอยู่ที่นั่นได้ 1 ฤดูกาลครึ่ง เขาก็ได้เซ็นสัญญากับบิวรี ก่อนที่จะย้ายไปร่วมทีมสโตกซิตี ซึ่งเขาสร้างความประทับใจได้ในทันทีในการจับคู่กับสตีฟ โบลด์ ศักยภาพและผลงานของทั้งคู่ดึงดูดความสนใจของจอร์จ เกรแฮม ผู้จัดการทีมอาร์เซนอลในขณะนั้นเมื่ออาร์เซนอลเอาชนะสโตก 3–0 ในลีกคัพ รอบ 4 เมื่อเดือนพฤศจิกายน ค.ศ. 1987 และสองเดือนต่อมา เกรแฮมก็เซ็นสัญญากับดิกซั่น โบลด์เซ็นสัญญากับอาร์เซนอลในอีก 5 เดือนต่อมา  ฤดูกาลถัดมา เมื่อดิกซั่นยึดตำแหน่งตัวจริงในทีมได้แล้ว อาร์เซนอลก็สามารถคว้าแชมป์ลีกได้เป็นครั้งแรกในรอบ 18 ปีในเกมสุดท้ายของฤดูกาลอันน่าตื่นเต้น ดิกซั่นเป็นกำลังหลักของทีมอาร์เซนอลที่ประสบความสำเร็จจนกระทั่งเลิกเล่นในปี ค.ศ. 2002 โดยในช่วงเวลาที่อยู่กับอาร์เซนอล เขาคว้าแชมป์ลีก 4 สมัย เอฟเอ คัพ 3 สมัย และคัพวินเนอร์ส คัพ 1 สมัย เขาได้รับการเสนอชื่อเข้าชิงทีมยอดเยี่ยมแห่งปีของพีเอฟเอ 2 ครั้งในฤดูกาล 1989–90 และ 1990–91 เขาเลิกเล่นเมื่อจบฤดูกาล 2001–02 ซึ่งอาร์เซนอลคว้าดับเบิลแชมป์ นับเป็นครั้งที่ 2 ในช่วงที่เขาอยู่กับสโมสร ในเวลาที่เขาเลิกเล่น เขาลงเล่นในสนามของทีมในฟุตบอลลีก จำนวน 91 แห่งจากทั้งหมด 92 แห่ง – ยกเว้นสนามเครเวนคอตทิจของสโมสรฟุตบอลฟูลัม

ตั้งแต่เลิกเล่นฟุตบอล ดิกซั่นทำงานเป็นนักวิจารณ์ และคอลัมนิสต์เกี่ยวกับฟุตบอล เขาเริ่มต้นอาชีพทางโทรทัศน์ด้วยการทำงานให้กับบีบีซี โดยส่วนใหญ่เป็นรายการ แมตช์ออฟเดอะเดย์ และ ฟุตบอลโฟกัส จากนั้นจึงย้ายไปที่ไอทีวีสปอร์ต ในเดือนกรกฎาคม ค.ศ. 2012 เขาเริ่มบรรยายร่วมกับอาร์โล ไวท์ ตั้งแต่ปี ค.ศ. 2013 สำหรับการบรรยายพรีเมียร์ลีกของเอ็นบีซีในสหรัฐอเมริกา เขายังบรรยายในวิดีโอเกมฟีฟ่า 20 ร่วมกับดีเร็ก เรด้วย เขายังได้ทำงานการกุศลโดยร่วมกับ Lawrence Dallaglio ในการปั่นจักรยาน ซึ่งระดมเงินได้กว่า 986,000 ปอนด์

## อ้างอิง

หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากแมนเชสเตอร์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในฟุตบอลลีกอังกฤษ
หมวดหมู่:บุคคลที่เกิดในปี พ.ศ. 2507
หมวดหมู่:ฟุลแบ็กฟุตบอลชาย
ยาทุง

**ยาทุง** () เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้านและมีประชากร 1,751 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 4 ที่ตกเป็นของสมาชิกพรรคประชาชนกัมพูชา ส่วนอีกที่นั่งตกเป็นของสมาชิกพรรคสม รังสี ณ เดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับปานกลางในยาทุง

## หมู่บ้าน

## อ้างอิง
นะฮ์ฎะตุล อุละมะ

**นะฮ์ฎะตุล อุลามะ** (, , **NU**) เป็นองค์กรศาสนาอิสลามในประเทศอินโดนีเซีย มีสมาชิกมากกว่า 90 ล้านคนในปี ค.ศ. 2021 จึงเป็นองค์กรศาสนาอิสลามที่ใหญ่ที่สุดในโลก  นะฮ์ฎะตุล อุลามะ ยังเป็นองค์กรการกุศลที่ให้ทุนแก่โรงเรียนและโรงพยาบาล รวมถึงจัดกิจกรรมชุมชนเพื่อช่วยบรรเทาความยากจนอีกด้วย

นะฮ์ฎะตุล อุลามะ ก่อตั้งขึ้นในปี ค.ศ. 1926 โดยกลุ่มอุละมะและพ่อค้าเพื่อปกป้องทั้งแนวปฏิบัติศาสนาอิสลามแบบพื้นบ้าน (ตามแนวทางชาฟีอี) และผลประโยชน์ทางเศรษฐกิจของสมาชิก  ทัศนคติทางศาสนาของนะฮ์ฎะตุล อุลามะถือว่าเป็นกลุ่มศาสนาแบบประเพณีพื้นบ้านนิยมในแง่ที่ยอมรับประเพณีวัฒนธรรมท้องถิ่นที่ไม่ขัดแย้งกับกฎเกณฑ์ในศาสนาอิสลาม (ตรงกันข้ามกับกลุ่มอิสลามมูลฐานนิยม) ในทางตรงกันข้าม องค์กรอิสลามที่ใหญ่เป็นอันดับสองในอินโดนีเซีย ซึ่งก็คือ มุฮัมมะดิยะฮ์ ถือว่าเป็นกลุ่ม "ปฏิรูป" เนื่องจากตีความคัมภีร์อัลกุรอานและซุนนะห์ได้ตรงความหมายมากขึ้น 

ผู้นำบางคนของนะฮ์ฎะตุล อุลามะ เป็นผู้สนับสนุนศาสนาอิสลามแบบนูซันตาราอย่างกระตือรือร้น ซึ่งเป็นศาสนาอิสลามรูปแบบเฉพาะที่ผ่านการโต้ตอบ การกำหนดบริบท การทำให้เป็นพื้นบ้าน การตีความ และการใช้ภาษาพื้นเมืองตามเงื่อนไขทางสังคมและวัฒนธรรมในอินโดนีเซีย  ศาสนาอิสลามแบบนูซันตาราส่งเสริมทางสายกลาง ความหลากหลาย และการผสมผสานในระดับหนึ่ง ขณะที่ต่อต้านแนวคิดแบบมูลฐานนิยม  อย่างไรก็ตาม ผู้อาวุโส ผู้นำ และนักวิชาการด้านศาสนาจำนวนมากของนะฮ์ฎะตุล อุลามะ ปฏิเสธศาสนาอิสลามแบบนูซันตารา โดยเลือกใช้แนวทางที่เป็นอนุรักษ์นิยมมากกว่า 

## อุดมการณ์

นะฮ์ฎะตุล อุละมะ ปฏิบัติตามแนวทางอัชอารี (Ashʿari) และ มะตุริดี (Maturidi) โดยยึดถือแนวทางสายกลางระหว่างการตีความ (มุตะซิละ) และบันทึกลายลักษณ์อักษร (อะษะรียะฮ์) องค์กรนี้ระบุคัมภีร์อัลกุรอาน ซุนนะห์ และความสามารถของจิตใจที่ผนวกกับความจริงเชิงประจักษ์เป็นแหล่งที่มาของความคิด โดยระบุว่าแนวทางนี้มาจากนักคิดรุ่นก่อน เช่น อะบู อัล-ฮะซัน อัล-อัชอารี (Abu al-Hasan al-Ashʿari) และ อะบู มันซูร์ อัล-มะตุริดี (Abu Mansur al-Maturidi) ในทางเทววิทยา

ในทางนิติศาสตร์ องค์กรนี้ยอมรับแนวคิดของฮานาฟี มาลิกี ชาฟิอี และฮันบาลี แต่ยึดถือหลักคำสอนของชาฟิอีเป็นหลัก โดยด้านลัทธิศูฟี นะฮ์ฎะตุล อุละมะ ได้ปฏิบัติตามแนวทางของอัลเฆาะซาลี และอัล-ญูไนด์ อัล-บักฏะฎี สื่อตะวันตกได้บรรยายไว้ว่าเป็นขบวนการอิสลามที่หัวก้าวหน้า เสรีนิยม และมีความหลากหลาย  แต่ก็เป็นองค์กรที่มีความหลากหลายโดยมีฝ่ายอนุรักษ์นิยมเป็นกลุ่มใหญ่ด้วย

นะฮ์ฎะตุล อุละมะ ระบุว่าไม่ผูกมัดกับองค์กรทางการเมืองใด ๆ 

## แหล่งอ้างอิง

## อ่านเพิ่มเติม
*นะฮ์ฎะตุล อุละมะ ใน UCSM Encyclopaedia

## แหล่งข้อมูลอื่น
* 
**ภาคภาษาอังกฤษ

หมวดหมู่:องค์กรศาสนาอิสลามในประเทศอินโดนีเซีย
ศาสนาในประเทศคูเวต

ศาสนาอิสลามเป็นศาสนาประจำชาติในประเทศคูเวต และพลเมืองส่วนใหญ่เป็นมุสลิม 

นอกจากนี้ยังมีประชากรที่นับถือศาสนาคริสต์และบาไฮขนาดเล็กด้วย  ชาวต่างชาติในคูเวตส่วนใหญ่เป็นมุสลิม, ฮินดู, คริสต์ หรือพุทธ

## อิสลาม

ศาสนาประจำชาติของคูเวตคือศาสนาอิสลามนิกายซุนนี มัซฮับมาลิกี พลเมืองคูเวตที่นับศาสนาอิสลามส่วนใหญ่นับถือนิกายซุนนี ส่วนนิกายชีอะฮ์เป็นชนกลุ่มน้อยที่สำคัญ นอกจากนี้ยังมีนิกายอื่น ๆ แต่มีจำนวนน้อยมากในคูเวตด้วย ราชวงศ์อาล เศาะบาห์ (รวมเอมีร์) นับถือนิกายซุนนีมัซฮับมาลิกี 

มุสลิมที่ไม่ใช่พลเมืองมากกว่าหนึ่งล้านคนอาศัยอยู่ในประเทศคูเวตเมื่อ ค.ศ. 2019

### ประมาณการประชากร

## คริสต์

ศาสนาคริสต์เป็นศาสนาชนกลุ่มนน้อยในประเทศคูเวต โดยใน ค.ศ. 2020 มีชาวคูเวตที่นับถือศาสนาคริสต์ประมาณ 289 คนอาศัยอยู่ในประเทศ 

## บาไฮ
สำมะโนทางการ ค.ศ. 2013 ระบุหมวดหมู่ศาสนาเพียง 3 ประเภท: "มุสลิม", "คริสต์" และ "อื่น ๆ" โดยมีเพียง 18 คนที่อยู่ในหมวดอื่น ๆ มีพลเมืองคูเวตจำนวนน้อยที่นับถือศาสนาบาไฮ โดยข้อมูลหนึ่งระบุว่ามีผู้นับถือศาสนาบาไฮในคูเวตที่ประมาณ 400 คนใน ค.ศ. 2022

## ยูดาห์

ก่อนคริสต์ทศวรรษ 1950 เคยมีครอบครัวชาวคูเวตเชื้อสายยิวอาศัยอยู่ อย่างไรก็ตาม ครอบครัวชาวยิวท้องถิ่นทั้งหมดออกจากคูเวตในคริสต์ทศวรรษ 1980

## ซิกข์
มีชาวซิกข์ที่ไม่ใช่พลเมืองในคูเวตประมาณ 10,000 คน

## ดูเพิ่ม
* เสรีภาพทางศาสนาในประเทศคูเวต
* ประชากรศาสตร์คูเวต

## อ้างอิง
ฮะชิม อัชอะรี

กิไย หัจญี **ฮะชิม อัชอะรี** ( บางครั้งสะกด **Hashim Ashari**; 14 กุมภาพันธ์ ค.ศ. 1871 หรือ 10 เมษายน ค.ศ. 1875 – 25 กรกฎาคม ค.ศ. 1947) เป็นอุละมะชาวอินโดนีเซีย วีรบุรุษแห่งชาติอินโดนีเซีย และเป็นผู้ก่อตั้งนะฮ์ฎะตุล อุละมะ

## ประวัติ
ฮะชิม อัชอะรี เกิดที่หมู่บ้านเกอะดัง อำเภอจมบัง  เมื่อวันที่ 10 เมษายน ค.ศ. 1875 พ่อชื่อ อัชอะรี แม่ชื่อ ฮาลีมะฮ์ ครอบครัวของเขามีส่วนเกี่ยวข้องอย่างลึกซึ้งในการบริหารเปอะซันเตริน (ปอเนาะ) ปู่ของเขา กิไย อุสมาน เป็นผู้ก่อตั้งเปอะซันเตรินเกดัง และปู่ทวดของเขาเป็นผู้ก่อตั้งเปอะซันเตริน ตัมบักเบอะรัส เขาเป็นบุตรชายคนที่สามจากพี่น้องทั้งหมดสิบคน 

เชื้อสายของฮะชิม อัชอะรี สืบเชื้อสายมาจากสุลต่านฮะดีวิชัยแห่งอาณาจักรปายัง และลึกกว่านั้นคือ พระเจ้าพระวิชัยที่ 6 (พระเจ้าคีรินทรวัฒนะ) กษัตริย์ของอาณาจักรมัชปาหิต

เขาได้รับการศึกษาจาก อิหม่าม อาหมัด กาติบ อัล-มินังกะบาวี อิหม่ามประจำมัสยิดอัล-ฮะรอม และอุลามะ ซึ่งยังเป็นอาจารย์ของ อะห์มัด ดะห์ลัน ผู้ก่อตั้งมุฮัมมะดิยะฮ์ 

เมื่ออายุได้ 20 ปี เขาได้แต่งงานกับคอดีญะห์ ลูกสาวของผู้นำเปอะซันเตรินซิวะลัน ปันยี 1 ปีต่อมา ครอบครัวเขาไปที่มักกะฮ์ หลังจากนั้นเจ็ดเดือน ภรรยาของเขาก็เสียชีวิต และอีก 2 เดือนต่อมา อับดุลละฮ์ ลูกชายของเขาก็เสียชีวิตด้วยเช่นกัน 

ในปี ค.ศ. 1899 เขาได้ก่อตั้งเปอะซันเตรินเตอะบุอิเริง ซึ่งต่อมาได้กลายเป็นเปอะซันเตรินที่ใหญ่ที่สุดในเกาะชวาในช่วงต้นคริสต์ศตวรรษที่ 20 โดยมีนักเรียน 4,000 คนในปี ค.ศ. 1947  เปอะซันเตรินแห่งนี้ยังกลายเป็นศูนย์กลางในการปฏิรูปคำสอนอิสลามแบบพื้นบ้านอีกด้วย 

เมื่อวันที่ 31 มกราคม ค.ศ. 1926 เขาและผู้นำศาสนาอิสลามสายพื้นบ้านหลายคนได้ก่อตั้งนะฮ์ฎะตุล อุละมะ ขึ้น ในช่วงยุคที่ญี่ปุ่นยึดครอง เขาถูกจับกุม และอีกหลายเดือนต่อมา เขาได้รับการปล่อยตัวและได้เป็นหัวหน้าฝ่ายกิจการศาสนา 

เขาเสียชีวิตกะทันหันในวันที่ 25 กรกฎาคม พ.ศ. 2490 ด้วยโรคความดันโลหิตสูง หลังจากได้ยินข่าวว่ากองทหารดัตช์ได้รับชัยชนะในการรบที่เมืองมาลัง

## ชีวิตส่วนตัว
เขาแต่งงานเจ็ดครั้ง และภรรยาทั้งหมดของเขาล้วนเป็นลูกสาวของอุละมะ ภรรยา 4 คนของเขาคือคอดีญะห์, นาฟิซะฮ์, นาฟิกะห์ และ มัสรูเราะห์ ลูกชายคนหนึ่งของเขาชื่อ วาฮีด ฮะชิม เป็นหนึ่งในผู้ร่างกฎบัตรจาการ์ตา และต่อมาได้เป็นรัฐมนตรีว่าการกระทรวงกิจการศาสนาคนแรกของอินโดนีเซีย  ขณะที่อับดูร์ระฮ์มัน วาฮิด หลานของเขา ได้กลายเป็นประธานาธิบดีอินโดนีเซียคนที่ 4

## แหล่งอ้างอิง

## อ่านเพิ่มเติม
* 

หมวดหมู่:มุสลิมชาวอินโดนีเซีย
หมวดหมู่:บุคคลจากจังหวัดชวาตะวันออก
มุฮัมมะดิยะฮ์

**มุฮัมมะดิยะฮ์** (); ชื่อทางการ **สมาคมมุฮัมมะดิยะฮ์** () เป็นองค์กรศาสนาอิสลามในประเทศอินโดนีเซีย  องค์กรนี้ก่อตั้งขึ้นในปี ค.ศ. 1912 โดยอะห์มัด ดะห์ลัน ในเมืองยกยาการ์ตา ในฐานะขบวนการปฏิรูปทางสังคมและศาสนา โดยสนับสนุนอิจญ์ติฮาด หรือการตีความคัมภีร์อัลกุรอาน และซุนนะห์แบบรายบุคคล ตรงข้ามกับ ตักลีด หรือความสอดคล้องกับการตีความแบบดั้งเดิมที่เสนอโดยอุละมะ  ตั้งแต่ก่อตั้ง มุฮัมมะดิยะฮ์ได้นำเอาแนวทางปฏิรูปที่ผสมผสานการศึกษาด้านศาสนาและฆราวาสมาใช้  หลัก ๆ แล้วเป็นหนทางส่งเสริมให้ชาวมุสลิมก้าวหน้าขึ้นสู่ชุมชน "ทันสมัย" และเพื่อชำระล้างศาสนาอิสลามในอินโดนีเซียจากการปฏิบัติที่ผสมผสานกันในท้องถิ่น  กลุ่มยังคงสนับสนุนวัฒนธรรมท้องถิ่นและส่งเสริมการยอมรับทางศาสนาในอินโดนีเซีย ในขณะที่สถาบันการศึกษาระดับสูงบางแห่งมีผู้ที่ไม่ใช่มุสลิมเข้าเรียนเป็นส่วนใหญ่ โดยเฉพาะในจังหวัดนูซาเติงการาตะวันออกและจังหวัดปาปัว กลุ่มนี้ยังบริหารโรงพยาบาลการกุศลขนาดใหญ่หลายแห่งอีกด้วย  และดำเนินกิจการในมหาวิทยาลัย 128 แห่งในปลายทศวรรษ 1990 

เมื่ออะห์มัด ดะห์ลันเสียชีวิตในปี ค.ศ. 1923 องค์กรนี้มีสมาชิกเป็นชาย 2,622 คนและเป็นหญิง 724 คน ซึ่งส่วนใหญ่เป็นชาวเมืองยกยาการ์ตา  จำนวนเพิ่มขึ้นอย่างต่อเนื่อง โดยมี 10,000 คนในปี ค.ศ. 1928, 17,000 คนในปี ค.ศ. 1929 และ 24,000 คนในปี ค.ศ. 1931  นอกจากนี้ ในช่วงทศวรรษปี ค.ศ. 1930 ยังได้เริ่มขยายสาขาออกไปนอกเกาะชวาซึ่งเป็นศูนย์กลางประชากรหลัก และกระจายไปทั่วอินโดนีเซีย และปัจจุบันถือเป็นองค์กรอิสลามที่ใหญ่เป็นอันดับสองในอินโดนีเซีย (รองจากนะฮ์ฎะตุล อุละมะ) โดยมีสมาชิก 29 ล้านคนในปี ค.ศ. 2008  สมาชิกส่วนใหญ่เป็นคนเมืองและชนชั้นกลาง  แม้ว่าผู้นำและสมาชิกมุฮัมมะดิยะฮ์จะมีส่วนร่วมอย่างแข็งขันในการกำหนดทิศทางการเมืองในอินโดนีเซีย แต่มุฮัมมะดิยะฮ์ไม่ใช่พรรคการเมือง และได้อุทิศภารกิจเพื่อกิจกรรมทางสังคมและการศึกษา

## แหล่งอ้างอิง

## อ่านเพิ่มเติม

*Pacific Affairs, Vol. 27, No. 3 (Sep., 1954), pp. 255-263 Modern Islam in Indonesia: The Muhammadiyah After Independence
* Ali Shodiqin, Mochammad. 2014. "Muhammadiyah itu NU!: Dokumen Fiqh yang Terlupakan". Jakarta: NouraBooks. 
* Burhani, Ahmad Najib. 2005. "Revealing the Neglected Missions: Some Comments on the Javanese Elements of Muhammadiyah Reformism." *Studia Islamika*, 12 (1): 101–129.
* Burhani, Ahmad Najib. 2010. *Muhammadiyah Jawa*. Jakarta: Al-Wasat.
* 
* 
* Ricklefs, M.C. 1991. *A History of Modern Indonesia since c.1300. 2nd Edition*, Stanford: Stanford University Press. 

## แหล่งข้อมูลอื่น

* 
* 

หมวดหมู่:องค์กรศาสนาอิสลามในประเทศอินโดนีเซีย
สืบจากผี

***สืบจากผี*** () เป็นละครโทรทัศน์เกาหลีใต้ปี 2018 นำแสดงโดยชเว แดเนียล, พัก อึน-บิน และอี จี-อา ออกอากาศทางช่องKBS2 ตั้งแต่วันที่ 5 กันยายน ถึง 31 ตุลาคม 2018 ทุกวันพุธและพฤหัสบดี เวลา 22:00 น. (เวลามาตรฐานเกาหลี)

## เรื่องย่อ
นักสืบอี ดา-อิล (ชเว แดเนียล) ผู้พยายามไขคดีการเสียชีวิตอย่างแปลกประหลาดของน้องชายของช็อง ยอ-อุล (พัก อึน-บิน) ผู้ช่วยของเขา เขาได้พบกับหญิงสาวลึกลับในชุดสีแดงชื่อซอนอู ฮเย (อี จี-อา) ซึ่งปรากฏตัวในทุกที่เกิดเหตุ

## นักแสดง

### นักแสดงหลัก

* ชเว แดเนียล รับบทเป็น อี ดา-อิล นักสืบที่เฉียบแหลมและมุ่งมั่น ซึ่งแสดงความสามารถออกมาเฉพาะเมื่อเขาต้องสืบสวนคดีที่เขาสนใจเท่านั้น
* พัก อึน-บิน รับบทเป็น ช็อง ยอ-อุล ผู้ช่วยนักสืบผู้ร่าเริง มุ่งมั่น และเข้มแข็ง 
* อี จี-อา รับบทเป็น ซอนอู ฮเย หญิงสาวลึกลับที่สวมชุดสีแดงอยู่เสมอ มีทั้งความไร้เดียงสาและความน่ากลัวอยู่ในตัว
** ฮอ ช็อง-อึน รับบทเป็น ซอนอู ฮเย (วัยรุ่น)

### นักแสดงสมทบ

* คิม ว็อน-แฮ รับบทเป็น ฮัน ซัง-ซ็อบ นักสืบเอกชนท้องถิ่นและหัวหน้าสำนักงานนักสืบ
* อี แจ-คยุน รับบทเป็น พัก ช็อง-แด ตำรวจสายสืบผู้เฉลียวฉลาดและมีพลัง 
* อี จู-ย็อง รับบทเป็น กิล แช-ว็อน แพทย์นิติเวชผู้มีความสามารถในการสื่อสารกับผี
* ชิน แจ-ฮา รับบทเป็น คิม กย็อล
* แช จี-อัน รับบทเป็น ช็อง อี-รัง
* พัก จู-ฮี รับบทเป็น แพ็ก ดา-ฮี ทนายความจากบริษัทชั้นนำ
* ยู ซู-บิน รับบทเป็น คัง อึน-ช็อง นักข่าวผู้มุ่งมั่น
* ฮย็อน บง-ชิก รับบทเป็น นักสืบ
* เย ซู-ช็อง รับบทเป็น แม่ของดา-อิล
* คิม มิน-ซัง รับบทเป็น หัวหน้าหน่วยสืบสวนชิม
* มิราม รับบทเป็น ชาน-มี ครูอนุบาล
* อู กี-ฮุน รับบทเป็น พิล-ซึง
* ชิน ช็อล-จิน รับบทเป็น ผีคุณปู่

## งานสร้าง
* ชื่อเรื่องในช่วงเริ่มแรกคือ *A Few Good Men* ( )
* การอ่านบทครั้งแรกจัดขึ้นในเดือนมิถุนายน 2018 ที่ KBS Annex Building

## หมายเหตุ

## อ้างอิง

หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์แนวอาชญากรรมเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์แนวรหัสคดีเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
อะห์มัด ดะห์ลัน

กิไย หัจญี **อะห์มัด ดะห์ลัน** (ชื่อเกิด **มุฮัมหมัด ดาร์วิส**;&lrm; ; ;&lrm; 1 August 1868 – 23 February 1923), มักเขียนย่อว่า **K.H. Ahmad Dahlan** เป็นผู้นำทางศาสนาอิสลามและนักฟื้นฟูศาสนาชาวอินโดนีเซีย ซึ่งก่อตั้งองค์กรมุฮัมมะดิยะฮ์ ซึ่งต่อมากลายเป็นองค์กรมุสลิมที่ใหญ่ที่สุดแห่งหนึ่งในอินโดนีเซีย รองจากนะฮ์ฎะตุล อุละมะ เขาเกิดที่หมู่บ้านเกามัน ยกยาการ์ตา เป็นบุตรของอิหม่ามของมัสยิดในท้องถิ่น และสืบเชื้อสายมาจากมุฮัมหมัด อะห์มัด ดะห์ลัน ประกอบพิธีฮัจญ์เมื่ออายุได้ 15 ปี และใช้ชีวิตอยู่ที่มักกะฮ์อีก 5 ปี

เขาเริ่มมีส่วนร่วมในแนวคิดปฏิรูปภายในศาสนาอิสลาม ณ ที่นั่น จากนั้นเขากลับมายังอินโดนีเซียในปี ค.ศ. 1888 ในปี ค.ศ. 1903 เขากลับไปที่มักกะฮ์อีกครั้งเพื่อศึกษาความรู้ทางศาสนาให้ลึกซึ้งยิ่งขึ้น เขากลับมายังอินโดนีเซียในปี ค.ศ. 1905 และสองปีต่อมา เขาเข้าร่วมองค์กรบูดีอุโตโม (Budi Utomo) อย่างไรก็ตาม ผู้สนับสนุนของเขาได้กระตุ้นให้เขาก่อตั้งองค์กรของเขา ในปี ค.ศ. 1912 เขาก่อตั้งองค์กรมุฮัมมะดิยะฮ์ ขึ้นเพื่อเป็นวิธีในการบรรลุอุดมคติปฏิรูปของเขา องค์กรนี้ได้รับการเข้าร่วมอย่างรวดเร็วโดยพ่อค้าและช่างฝีมือ ในปี ค.ศ. 1917 เขาได้เพิ่มกลุ่มสตรีที่มีชื่อว่า ไอชิยะห์ (Aisyiyah) ซึ่งมีบทบาทสำคัญในการปรับปรุงชีวิตของสตรีชาวอินโดนีเซียให้ทันสมัย มุฮัมมะดิยะฮ์ขยายไปยังหมู่เกาะภายนอก และได้ก่อตั้งฐานที่มั่นที่แข็งแกร่งในซูลาเวซีเพียงหนึ่งทศวรรษต่อมาหลังจากก่อตั้ง

มุฮัมมะดิยะฮ์เป็นหนึ่งในองค์กรพื้นเมืองของอินโดนีเซียหลายแห่งที่ก่อตั้งขึ้นในช่วงสามทศวรรษแรกของศตวรรษที่ 20 ซึ่งเป็นช่วงเวลาที่เรียกว่าการตื่นรู้ของชาติอินโดนีเซีย (Kebangkitan Nasional Indonesia) ซึ่งเป็นกุญแจสำคัญในการสร้างความรู้สึกชาตินิยมของอินโดนีเซียและกลายเป็นการเรียกร้องเอกราชในที่สุด ตลอดปีสุดท้ายของชีวิต อะห์มัด ดะห์ลัน ประสบปัญหาสุขภาพหลายอย่าง ในปี ค.ศ. 1923 เขาใช้เวลาพักผ่อนที่ภูเขาเตอร์เตรส เมืองมาลัง จังหวัดชวาตะวันออก ตามคำแนะนำของแพทย์ ก่อนจะเดินทางกลับยกยาการ์ตาเพื่อเข้าร่วมการประชุมมุฮัมมะดิยะฮ์ประจำปี สุขภาพของเขาทรุดโทรมลงเรื่อย ๆ จนกระทั่งเขาเสียชีวิตในวันที่ 23 กุมภาพันธ์ ค.ศ. 1923 ร่างของเขาถูกฝังที่สุสานกะรังกะเจิน ด้วยคุณูปการอันดีงามของเขา อะหมัด ดะห์ลัน ได้รับการแต่งตั้งเป็นวีรบุรุษของชาติ ตามกฤษฎีกาประธานาธิบดีฉบับที่ 657 ปี ค.ศ. 1961

อะห์มัด ดะห์ลัน มีศักดิ์เป็นปู่ของ ดร.วินัย ดะห์ลัน

## แหล่งอ้างอิง
### หนังสืออ้างอิง

* 
* 
* 
* 
* 
* 
* 

หมวดหมู่:มุสลิมชาวอินโดนีเซีย
หมวดหมู่:บุคคลจากยกยาการ์ตา
สัตบุตร แลดิกี

**สัตบุตร แลดิกี** (เกิด 1 ตุลาคม พ.ศ. 2543) ชื่อเล่นว่า **เดรก** เป็นนักแสดงชาวไทย - อเมริกัน  เขาเป็นที่รู้จักจากบท หมอก ใน อาตี๋ของผม (2561), ไตเติ้ล ใน นักเรียนลับ บัญชีดำ (2562) และ มิล ใน เพราะเราคู่กัน  (2563)

## ชีวิตวัยเด็กและการศึกษา

สัตบุตรเกิดที่เชียงใหม่ พ่อเป็นชาวอเมริกันเชื้อสายเยอรมันและสกอตแลนด์และแม่เป็นชาวไทยเชื้อสายจีน เขาจบการศึกษาระดับมัธยมศึกษาตอนปลายจากโรงเรียนนานาชาติวารีเชียงใหม่ และปัจจุบันจบศึกษาระดับปริญญาตรีสาขาการจัดการอีเว้นท์ จากคณะการท่องเที่ยวและบริการ มหาวิทยาลัยหอการค้าไทย

## อาชีพ

ก่อนจะเซ็นสัญญากับจีเอ็มเอ็มทีวี ในปี พ.ศ. 2560 สัตบุตรได้เป็นนักแสดงตัวประกอบในละครเรื่อง วัยแสบสาแหรกขาด เขาแสดงบทสมทบเป็นครั้งแรกในบท ภพ ในละครซีรีส์เรื่อง ทุ่มฝันสนั่นฟลอร์ ซึ่งเขายังได้จูบบนหน้าจอเป็นครั้งแรกอีกด้วย เขาแสดงนำเป็นครั้งแรกในบทหมอกในละครซีรีส์ทางช่องจีเอ็มเอ็ม 25 เรื่อง อาตี๋ของผม ในปี พ.ศ. 2563 เขาได้กลับมาร่วมงานกับธนัตถ์ศรันย์ ซำทองไหล นักแสดงที่แสดงนำคู่กันในเรื่อง อาตี๋ของผม ในเรื่อง เพราะเราคู่กัน และ เพราะเรา(ยัง)คู่กัน โดยทั้งคู่รับบทเป็นมิลและผู้กอง

## การรณรงค์

สัตบุตร ร่วมกับชยกร จุฑามาศ, เบญญาภา จีนประสม และปรียาภัทย์ หล่อสุวรรณศิริ เปิดตัวการรณรงค์ต่อต้านการกลั่นแกล้งบนอินเทอร์เน็ต ภายใต้โครงการ “Stop Cyberbullying Fingertip Project” ซึ่งได้รับการสนับสนุนจากกองทุนพัฒนาสื่อปลอดภัยและสร้างสรรค์ มีเป้าหมายเพื่อสร้างความตระหนักรู้เกี่ยวกับผลที่ตามมาของการกลั่นแกล้งบนอินเทอร์เน็ต และส่งเสริมความเข้าใจของสังคมเกี่ยวกับการคุกคามบนอินเทอร์เน็ต

## ผลงาน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดเชียงใหม่
หมวดหมู่:บุคคลจากมหาวิทยาลัยหอการค้าไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงละครโทรทัศน์ชายชาวไทย
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายเยอรมัน
หมวดหมู่:ชาวไทยเชื้อสายสกอตแลนด์
หมวดหมู่:ชาวไทยเชื้อสายจีน
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดสระบุรี]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด

## ดูเพิ่ม
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

สระบุรี
หมวดหมู่:การเลือกตั้งในจังหวัดสระบุรี